stanford-oval/wikipedia huggingface dataset:
Pojille, joita joskus rakastin
Elokuva

Romaaniin perustuva elokuva To All the Boys I’ve Loved Before sai ensi-iltansa vuonna 2018. Elokuvan ohjasi Susan Johnson ja käsikirjoitti Sofia Alvarez. Sen päähenkilöä esittää Lana Condor. Elokuvasta tuli yksi Netflixin kaikkien aikojen katsotuimmista elokuvista. Yrityksen mukaan sitä katsottiin 80 miljoonaa kertaa mittausaikana.
Clarion

Clarion voi tarkoittaa ainakin seuraavia:
Clarion, kaupunki Iowassa, Yhdysvalloissa
Clarion, kaupunki Pennsylvaniassa, Yhdysvalloissa
Clarion, ohjelmointikieli.
Clarion Hotel Helsinki, hotelli Helsingin Jätkäsaaressa
Clarion Hotels, yksi Choice Hotels International -pörssiyhtiön hotellibrändeistä
Clarion, japanilainen elektroniikka-alan valmistaja.
Pohjoiscatanduanesinbikol

| Pohjoiscatanduanesinbikol> Tiedot |
| --- | --- |
Alue:   Filippiinit
Puhujia:  77,500 (2000)
Kielitieteellinen luokitus
Kielikunta:  austronesialaiset kielet
Kieliryhmä:  malaijilais-polynesialaiset kielet keskifilippiiniläiset kielet bikol-kielet
ISO 639-3:  cts
 Ohje 
Pohjoiscatanduanesinbikol eli pandan on Filippiineillä Catanduanesin provinssissa puhuttu bikol-kieli. Sitä puhui vuoden 2000 väestönlaskennassa äidinkielenään 77,500 ihmistä.
Pijall

| Janne Hyttinen |
| --- | --- |

Henkilötiedot
Syntynyt: 12. maaliskuuta 1976 (ikä 48) Imatra
Muusikko
Taiteilijanimi:  Pijall Michael Black Electro Bitch Al HZÄ Hyzä Hysä
Laulukielet:  englanti, suomi
Tyylilajit:  rap, elektroninen
Yhtyeet:  Ceebrolistics Murmurecordings Serkkupojat Helsinki Ghetto Bass Patrol BMMB Boyz of Caligula
Levy-yhtiöt:  Fullsteam Records
  [ Muokkaa Wikidatassa ] [ ohje ]  
Yahya Kayak (oikea nimi Janne Kristian Hyttinen, s. 12. maaliskuuta 1976 Imatra), taiteilijanimiltään Pijall, Michael Black Electro ja HZÄ, on suomalainen rap-artisti ja Ceebrolistics-yhtyeen jäsen. Hän on voittanut rapin Suomen-mestaruuden englanniksi räpäten vuonna 2000. Ceebrolistics-julkaisujen lisäksi häneltä on ilmestynyt kaksi sooloalbumia: The Cave (1999) ja Stripped Anatomy of (2009). Kesällä 2010 hän julkaisi Michael Black Remixes -nimisen remix-EP:n.
Ceebrolisticsin RoopeK on Hyttisen serkku, jonka kanssa hän muodosti kokoonpanon Serkkupojat. Hyttinen ilmoitti joulukuussa 2011 lopettavansa musiikkiuransa, koska hän katsoi, ettei voi jatkaa musiikkiuraansa islaminuskoon kääntymisen vuoksi. Hän vaihtoi myös nimensä. Vuonna 2014 hän kuitenkin julkaisi taiteilijanimellä "Yahya Kayak" uuden albumin islamilaista kokeellista musiikkia. Levy Yahya Kayak & Pinewoods - Salatullah julkaistiin 2014 kesällä c-kasettina, CD:nä ja digitaalisena julkaisuna.
Diskografia > Soolo

The Cave (1999)
Stripped Anatomy of (2009,  nimellä Michael Black Electro)
Michael Black Remixes (2010,  nimellä Michael Black Electro)
Salatullah (2014,  nimellä Yahya Kayak & Pinewoods)
20– (2017)
20+ (2018)
Jaguar (2018)
Prisma (2019)
Emoaalto (2020)
Pencil-vania (2021, Pijall & Janne K)
Minnesota (2023)
Jumallah On Mc (2024, Organ!k presents: Pijall & Ikonico with Polytypia Orchestra)
Diskografia > Ceebrolistics

A Day of the People in Between (1998)
Hyviä Juttuja / Me (Single, 2000)
0. EP (EP, 2001)
Ö (EP, 2005)
Diskografia > Serkkupojat

Tulitus, Tilitys, Tiputus (2002)
Tummut (EP, 2004)
Diskografia > Murmurecordings

Poor Local Poetry (1998)
Selkä kohti maailmaa (2001)
Escapemodule (2002)
Diskografia > Pöly

Pöly (12", 1999)
Diskografia > Vierailijana

| Artisti | Kappale | Albumilta | Muut vierailijat | Vuosi |
| --- | --- | --- | --- | --- |
| MattiP | "King Four: Purposearchingone" | Kingsong10inch | Indievidual | 2003 |
| Rivot Rakit | "Melonit ja mangot" | Helleaalto |  | 2003 |
| Kapasiteettiyksikkö | "Kaiken tän jälkeen" | Usko parempaan | SRKKPJT | 2004 |
| Loost Koos | "Pakkasta (kräkkräk)" | Ei väistetä jos ei tunneta |  | 2008 |
| Randy Barracuda & Mesak | "Adult Games" | Black Vaseline |  | 2008 |
| Saurus | "Son hyvyyttä" | Neon Saurus |  | 2009 |
| Ruudolf | "Leikkii kotii" | Asfalttisoturin viimeinen hidas |  | 2010 |
| Niko & Tapsa | "Haamuräpin lait" | Yhtä |  | 2011 |
| Sipuli Jaska | "Kokoomapiste kadonnut" | Flip Hop | Asa, Puppa J, Mindman & Taiunta | 2012 |
| Ameeba | "Tiedosta" | Montako puuta on metsä? |  | 2012 |
| Ameeba | "Illo" | Montako puuta on metsä? | MattiP | 2012 |
| Rauhatäti | "Kasvimaa" | Labyrintti | Jontti & Heidi Kiviharju | 2014 |
| Rauhatäti | "Aurinkolahti" | Labyrintti |  | 2014 |
| OLPEKKALEV | "Om" | 02 |  | 2016 |
Aiheesta muualla

Michael Black Electro Myspacessa (englanniksi)
Pijall Räppilapsuus -sarjassa Vimeo -sivustolla
Constance Towers

Constance Towers vuonna 1963
Constance Towers (s. 20. toukokuuta 1933) on yhdysvaltalainen näyttelijä. Hän syntyi Whitefishissä, Montanassa, ja on elänyt vuodesta 1974 avioliitossa näyttelijä John Gavinin kanssa.
Towersin tunnetuimpia rooleja ovat Cathy Shokkikäytävässä (1963) ja Kelly Alastomassa suudelmassa (1964). Hän esiintyi kahdessa John Fordin elokuvassa, Ratsuväen urhoissa (1959) ja Mustassa kersantissa (1960).
Towers tunnetaan myös useista televisiosarjoista ja muun muassa musikaalista Anya (1965). Hänellä on ollut myöhemmällä urallaan rooleja sellaisissa elokuvissa kuin Karate Kid saa seuraajan (1994) ja Täydellinen murha (1998).
Pojuštšije Gitary

Pojuštšije Gitary (ven. Поющие Гитары, suom. Laulavat kitarat) oli vuonna 1966 perustettu Neuvostoliiton aikainen venäläinen pop- ja instrumentaaliyhtye. Yhtye saavutti suurta suosiota 1960-luvun lopulla ja 1970-luvulla.[lähde? ] Monet yhtyeen jäsenet ovat menestyneet myöhemmin laulajina, säveltäjinä, järjestäjinä ja kapellimestareina.
Yhtyeessä mukana olleita henkilöitä

Irina Ponarovskaja [Ирина Понаровская], laulu
Valeri Stupatšenko [Валерий Ступаченко], laulu
Aleksander Fedorov [Александр Федоров], laulu
Jevgeni Bronevitski [Евгений Броневицкий], laulu
Anatoli Vasiljev [Анатолий Васильев], kitara ja laulu (perustajajäsen)
Juri Ivanenko [Юрий Иваненко], basso ja huilu
Vladimir Kalinin [Владимир Калинин], kitara ja laulu
Algirdas Paulavitšjus [Альгирдас Паулавичюс], urut ja huilu
Grigori Kleimits [Григорий Клеймиц], kosketinsoittimet ja laulu
Edgar Bernštein [Эдгар Бернштейн], trumpetti
Juri Sokolov [Юрий Соколов], rummut ja laulu
Lev Vildavski [Лев Вильдавский], kosketinsoittimet
Galina Baranova [Галина Баранова], laulu
Tatjana Kalinina [Татьяна Калинина], laulu
Jelena Fedorova [Елена Федорова], laulu
Olga Levitskaja [Ольга Левицкая], laulu
Oleg Moškovitš [Олег Мошкович], kosketinsoittimet ja laulu
Štefan Petraki [Штефан Петраки], kosketinsoittimet ja laulu
Juri Antonov [Юрий Антонов], kosketinsoittimet ja laulu
Vladimir Rubin [Владимир Рубин], kosketinsoittimet ja laulu
Lev Pilštšik [Лев Пильщик], kosketinsoittimet ja laulu
Juri Tšvanov [Юрий Чванов], kosketinsoittimet ja laulu
Dynga [Дынга], kosketinsoittimet ja laulu
Eduard Kuziner [Эдуард Кузинер], kosketinsoittimet
Bogdan Vivtšarovski [Богдан Вивчаровский], laulu
Vasili Borisov [Василий Борисов], kitara, viulu ja laulu
Juri Ivanov [Юрий Иванов], kitara, huilu ja laulu
Valentin Badjarov [Валентин Бадьяров], kitara, viulu ja laulu
Vladimir Vasiljev [Владимир Васильев], basso ja laulu
Degerbyn kirkko

| Degerbyn kirkko |
| --- | --- |
 Degerbyn kirkko, kirkkomaalta kuvattuna kesällä 2012
Sijainti:  Degerby, Inkoo
Koordinaatit:  60°05′08″N, 024°10′40″E
Seurakunta:  Inkoon seurakunta
Rakentamisvuosi:  1932
Suunnittelija:  Bertel Liljequist
Materiaali:  kivi
Istumapaikkoja:  260
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Degerbyn kirkko on kirkkorakennus entisen Degerbyn kunnan alueella olevassa Degerbyn kylässä Inkoossa, Uudellamaalla. Kirkko on rakennettu vuosina 1931–1932. Se on muodoltaan pitkäkirkko. Tornin huippu on empiretyylinen. Kirkon sisäänkäynti on idässä ja alttari lännessä, toisin kuin kirkoissa yleensä.
Kirkkosali kuorin suuntaan.
Degerbyn kirkko, sankarihaudat.
För Fosterlandet, Isänmaan puolesta.
Toisen maailmansodan jälkeen kirkko kuului Porkkalan vuokra-alueeseen. Vuokra-alue palautui takaisin Suomen hallintaan vuonna 1956. Kirkko oli kestänyt, mutta korjaustöihin kului 10 miljoonaa silloista markkaa. Kirkko vihittiin uudelleen käyttöön vuonna 1958. Sitä on korjattu myös vuonna 1977. Kirkko säilyi purkamatta, koska se oli venäläisten sotilaiden aktiivisessa käytössä juhlasalina ja elokuvateatterina.
Kirkon urut ovat 9-äänikertaiset mekaaniset englantilaiset Walker-urut, jotka on hankittu 1965.
Historia

Degerbyn nykyisen kirkon edeltäjä oli vuonna 1748 valmistunut saarnahuone, joka myöhemmin muutettiin kirkoksi. Saarnahuone oli 1900-luvun koittaessa jo niin huonokuntoinen, että uusi kirkko oli rakennettava. Nykyisen kirkon alttaritaulu, Gustaf Granin maalaus vuodelta 1728, on peräisin vanhasta kirkosta. Alempi esittää Pyhää ehtoollista, ylempi Kristuksen taivaaseenastumista. Ne on maalannut Jakob Marten 1761 alun perin Inkoon kirkkoon.
Degerby on ollut kappeliseurakunta vuodesta 1864 ja itsenäinen seurakunta vuodesta 1923. Seurakunnaksi muodostamista ryhdyttiin ajamaan vuonna 1911, ja senaatin vahvistus itsenäiseksi seurakunnaksi tuli vuonna 1913, mutta vasta 1923 päätös toteutui. Porkkalan siirryttyä Neuvostoliiton hallintaan Degerbyn seurakunta liitettiin vuonna 1950 Inkoon seurakuntaan, johon se edelleen kuuluu.
Koko itsenäisen seurakunnan ajan Degergyn kirkkoherrana oli Arvid Wigge, joka ryhtyi ajamaan uuden kirkon rakentamista, sillä kirkon aseman saanut saarnahuone oli päässyt huonoon kuntoon. Wigge oli vuodesta 1922 kappalainen, 1926-1937 vt. kirkkoherra ja sen jälkeen vakinainen kirkkoherra vuoteen 1949. Hän kuoli 1951, jolloin hänet haudattiin ensin Inkooseen, ja muutama vuosi alueen palauttamisen jälkeen hänen hautapaikka siirrettiin Degerbyn kirkon viereen.
Kirkon kello oli vuokra-ajan Pernajan Sarfsalön kappelissa. Se palautui Degerbyhyn 1958 ja oli käytössä vuoteen 1994, jolloin se halkesi. Kirkon tornissa ollut kultainen risti katosi vuokra-aikana, ja sen tilalle tuli 1958 kuperinen. Vuonna 2018 torniin tuli jälleen kultainen risti.
Vanhasta kirkosta peräisin oleva kello halkesi 1994, jolloin tilalle hankittiin uusi.
Votiivilaiva Pamir esittää ahvenanmaalaisen laivanvarustaja Gustaf Eriksonin omistamaa Pamiria.
Saarnastuoli.
Aiheesta muualla

Kuvia tai muita tiedostoja aiheesta Degerbyn kirkko Wikimedia Commonsissa
Ilmakuvaa (video) kirkosta: 2017 ja 2018
Uudenmaan kirkot (pois lukien Espoo, Helsinki ja Vantaa)
Askola –
Bromarv –
Capella (Siuntio) –
Degerby –
Fagervik –
Haapajärvi –
Hanko –
Hyvinkää (ev.lut.) –
Hyvinkää (ortod.) -
Hyvinkää (vanha) –
Inkoo –
Järvenpää (ev.lut.) –
Järvenpää (ortod.) –
Karjaa –
Karkkila –
Karjalohja –
Kauniainen –
Kellokoski –
Kerava –
Kirkkonummi –
Klaukkala (ev.lut.) –
Klaukkala (ortod.) –
Kytäjä –
Kärkölä –
Lapinjärvi –
Lapinjärvi (pikku kirkko) –
Lappohja –
Liljendal –
Lohja –
Lohja (tsasouna) –
Loviisa –
Masala –
Merikappeli (Upinniemi) –
Mustio –
Myrskylä –
Mäntsälä –
Nummi –
Nurmijärvi –
Pernaja –
Pohja –
Porvoo –
Porvoon Kristuksen kirkastumisen kirkko –
Pornainen –
Pukkila –
Pusula -
Rajamäki –
Ruotsinpyhtää –
Sammatti –
Sipoo (uusi) –
Sipoo (vanha) –
Siuntio –
Snappertuna –
Söderkulla –
Tammisaari –
Tenhola –
Tuusula –
Täktom (kappeli) –
Vihti
Pojat varjoisilta kujilta

| Pojat varjoisilta kujilta Raivopäät |
| --- | --- | --- |

Studioalbumin tiedot
 Julkaistu: 1998
 Tyylilaji: punkrock
 Levy-yhtiö: Face Records
Raivopäiden muut julkaisut
| Vapaana syntynyt (EP) 1997 | Pojat varjoisilta kujilta 1998 | Pakoon todellisuutta 1999 |
Pojat varjoisilta kujilta on suomalaisen Raivopäät -yhtyeen studioalbumi, ja kaikkiaan seitsemäs julkaisu. Se julkaistiin vuonna 1998.
Kappaleet

"Nuorissa on tulevaisuus"
"Pienet kyyneleet"
"Luotu kulkemaan"
"Mä haluun sua"
"Kohtalo johdattaa"
"Never Wanna Be Too Drunk"
"Tahdon olla vapaa"
"Gigolo Lehtonen"
"Mun beibi sanoo niin"
"Tunnen vereni kiehuvan"
"Punkin legendat"
Poju

Poju voi tarkoittaa seuraavia henkilöitä:
Pasi Heinonen,  taiteilijanimeltään Poju (s. 1976), suomalainen laulaja
Chaim "Poju" Zabludowicz (s. 1953), suomenjuutalainen liikemies ja jääkiekkojoukkue Tapparan osaomistaja
Kuvitteellisia henkilöitä

Poju, animaatiossa Pii ja Poju
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Poju”, voi hakea sivunnimihaulla, laajalla sivunnimihaulla tai tekstihaulla.
C++17

C++17 (C++1z) on ISOn hyväksymä C++-ohjelmointikielen standardiversio ISO/IEC 14882:2017, joka on julkaistu joulukuussa vuonna 2017.
Standardi korvasi edellisen version ISO/IEC 14882:2014 (C++14). Standardin seuraaja on C++20.
Ominaisuudet

Kieleen ja standardikirjastoon liittyviä muutoksia ja ominaisuuksia:
automaattinen template-mallin tyypin päättely
mallin käyttämä tyyppi voidaan päätellä annetuista parametreista template<auto T> esimerkki { const auto value = T; }; esimerkki<1234> arvo;
poikkeustyyppirajoitteet (sallittujen tyyppien määrittely)
osittainen palautus aiemmin vanhentuneeksi merkitystä ominaisuudesta: void f() throw(int);
inline -muuttujat
otsikkotiedostossa (engl. header) määritelty muuttuja, joka käyttäytyy kuten paikallisesti määritelty (voi poistaa tarpeen extern-muuttujien määrittelylle ja parempi käyttöturvallisuus)
UTF-8-merkkijonoliteraalit
myfunction(u8"Text")
structured bindings
auto [a, b] = getTwoValues();
if -lause alustustoiminnolla
mahdollistaa yhdenmukaistamista, samankaltainen alustaminen on jo ennestään for-lauseissa mahdollista, tuki myös switch-lauseisiin
esimerkiksi if (QVariant v = getVar(); v.isValid()) cout << v.toInt() << endl;
käännösaikainen constexpr if
if constexpr (true)
yleistäminen aluerajatulle for-lauseelle
sisäkkäiset nimiavaruudet
mahdollistaa namespace A::B::C {} käytön aiemman namespace A { namespace B { namespace C {}}} sijaan
fold-ilmaisut
muuttujasarjan käsittely: template <typename T1, typename... T>
taattu kopion välttäminen (engl. copy elision )
kopiokonstruktori ja siirto-operaattori voidaan poistaa käytöstä class Foo { Foo(const Foo &) = delete; Foo(const Foo &&) = delete; };
tyyppiturvallinen union std::variant
variant<int, float> v;
std::any
toisin kuin variant sallii kaikki tyypit ajonaikaisesti käytettäväksi (ei käännösaikaista tarkistusta tai rajoitetta) ja vastaavasti tyyppiturvallisuus heikompi
std::optional
std::string_view, read-only-käsittelijä merkkijonolle
Fold-ilmaisut

Fold-ilmaisut (engl. fold expressions) laajentaa kieleen aiemmin lisättyjä toimintoja ja mahdollistaa yksinkertaisemman käsittelyn eräille toiminnoille.
Mallineille annettava muuttuva määrä parametreja (engl. variadic templates) mahdollistaa Haskell-kielen fold-ilmaisujen toteuttamisen C++-kielellä.
Esimerkkitapaus käytöstä:
// Good with variadics
auto old_sum(){
    return 0;
}
 
template<typename T1, typename... T>
auto old_sum(T1 s, T... ts){
    return s + old_sum(ts...);;
} 
 
// Better with fold expressions
template<typename... T>
auto fold_sum_1(T... s){
    return (... + s);
}
Uudessa menetelmässä inline-määrittely yksinkertaistuu ja ulkopuolista aputoimintoa ei tarvita, muuttujalistan purkaminen yksittäisiin ei myöskään ole tarpeen tehdä vaan sen voi jättää kääntäjän/kielen hallittavaksi.
Tiedostojärjestelmätuki

Standardoitu tiedostojärjestelmätuki (ISO/IEC TS 18822:2015) on yksi kehityskohde C++17:ssä.
Tiedostojärjestelmätuki sisältää muun muassa seuraavien asioiden käsittelyä:
hakemistoluettelot
hakemistopolkujen käsittely
absoluuttinen polku
suhteellinen polku
symboliset ja kovat linkit
Boost-kirjaston toteutusta ehdotettiin perustaksi standardoitavalle tuelle.
Rinnakkaisuuden tuki STL-kirjastoissa

STL-kirjastojen rinnakkaisuustuen kehittäminen. ISO/IEC TS 19570:2015 on liitetty C++17:n standardiin.
Kiistanalaiset muutokset

Trigraphien (kolmen merkin tokenit) poistamisen ehdotus on herättänyt vastustusta mm. IBM:ltä liittyen EBCDIC-merkistön käyttöön.
Kääntäjätuki

Kääntäjätuki merkitään vielä C++1z standardin virallisen vahvistamisen ollessa kesken. Ohjelmointikielen kääntäjät ovat jo pitkällä standardin toteuttamisessa:
LLVM/Clang-kääntäjän tuki on suurelta osin valmis kääntäjän versiossa 4.
GCC-kääntäjän tuki on suurelta osin valmis kääntäjän versiossa 7.
Aiheesta muualla

C++17 Working Draft (englanniksi)
Taulukko ominaisuuksien kääntäjätuen tilanteesta (englanniksi)
Pojoen laakso

Pojoen laakso ulottuu Alpeilta Adrianmereen.
Pojoki lähellä alkulähdettä läntisillä Alpeilla
Pojoen laakso on 46 000 km² suuruinen alue Pojoen ympärillä Italiassa. Laakso on itä–länsisuunnassa noin 650 kilometrin pituinen. Pojoen laakson korkeus merenpinnasta vaihtelee neljästä metristä merenpinnan alapuolelta 2100 metrin korkeuteen. Laakso ulottuu Alpeilta Adrianmereen. Laaksoa halkovat lukuisat joet. Pojoen laaksossa on suuria järviä, muun muassa Gardajärvi.
Pojoen laakso voidaan jakaa kahteen osaan, joista käytetään nimiä Alta ja Bassa. Alta on joen yläjuoksulla olevaa ylänköaluetta, joka soveltuu huonosti maanviljelyyn, mutta jossa on nykyään huomattavia teollisuuskeskuksia kuten Torino. Bassa taas on tasankoaluetta, jonka maaperä on rikasta ja erittäin hyvin viljelyyn soveltuvaa. Laakson huomattavia kaupunkeja ovat muun muassa Torino, Milano, Bologna ja Parma.
Aiheesta muualla

Kuvia tai muita tiedostoja aiheesta Pojoen laakso Wikimedia Commonsissa
Clarioninpeukaloinen

| Clarioninpeukaloinen |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Peukaloiset Troglodytidae
Suku::  Peukaloiset Troglodytes
Laji::  tanneri
Kaksiosainen nimi
 Troglodytes tanneri  Townsend, 1890 
Katso myös
   Clarioninpeukaloinen Wikispeciesissä   Clarioninpeukaloinen Commonsissa 
Infobox OKNimi-testi OKIUCN-testi OK: 
Clarioninpeukaloinen (Troglodytes tanneri) on peukaloisten heimoon kuuluva varpuslintu.
Levinneisyys

Clarioninpeukaloista tavataan Meksikolle kuuluvalla Clariónin saarella. Vuonna 1988 lajin populaatioksi arvioitiin 170–200 paria. Laji on luokiteltu vaarantuneeksi, koska sen populaatio ja levinneisyysalue ovat hyvin pienet. Sitä uhkaa elinympäristön häviäminen Clarioninpeukaloisen pää, selkä ja siivet ovat harmahtavan ruskehtavat ja siivissä on juovia. Linnun elinympäristöä ovat kuivat pensaikot.
Deniz Aytekin

| Deniz Aytekin |
| --- | --- |

Henkilötiedot
Koko nimi:  Deniz Aytekin
Syntynyt: 21. heinäkuuta 1978 (ikä 46) Nürnberg, Länsi-Saksa
| Urheilijan ura> Tuomariura |
| --- | --- | --- | --- |
| Kaudet | Sarja | Ott    | Ott    |
| 2008– 2011– | Bundesliiga FIFA |  |  |

Deniz Aytekin (s. 21. heinäkuuta 1978 Nürnberg, Länsi-Saksa) on saksalainen jalkapalloerotuomari. Hän on toiminut kansainvälisenä tuomarina vuodesta 2011 alkaen.
Ura

Aytekin tuomaroi ensimmäisen ottelunsa Saksan korkeimmalla sarjatasolla Bundesliigassa 27. syyskuuta 2008, joka pelattiin Hertha Berlinin ja FC Energie Cottbusin välillä.
1. huhtikuuta 2011 Aytekin oli tuomitsemassa pääsarjaottelua FC St. Paulin ja FC Schalke 04:n välillä, kunnes hänen avustava linjatuomarinsa Thorsten Schiffner tuomitsi kotijoukkue St. Paulin hyökkäyksen paitsioksi 89. peliminuutilla. Tästä tuohtuneena yksi kotijoukkueen kannattajista heitti Schiffneriä muovisella oluttuopilla. Tämän jälkeen Aytekin tuomitsi ottelun päättyneeksi hylkäyksellä vierasjoukkue Schalken voittoon numeroin 2–0. Lisäksi St. Pauli joutui rangaistuksena pelaamaan seuraavan kotiottelunsa tyhjille katsomoille.
Aiheesta muualla

Deniz Aytekinin esittely WorldReferee.com-sivustolla (Arkistoitu – Internet Archive) (englanniksi)
Cordova

| Cordova |
| --- | --- |

 Koordinaatit: 60°32′21″N, 145°42′8″W 
Valtio:  Yhdysvallat
Osavaltio:  Alaska
Piirikunta:  Chugach
Pinta-ala:  
 – Kokonaispinta-ala:  195,9 km²
 – Josta vettä:  37,0 km² (18,87 %)
Väkiluku:  2 454
 – Väestötiheys:  15,4 as./km²
Aikavyöhyke:  UTC-9
 
   
Infobox OKVirheellinen NIMI-arvo: 
Cordova on kaupunki Alaskassa Copperjoen suun lähellä Orca Inletin päässä Prince William Soundin itäpuolella.
Vuoden 2000 väestönlaskennassa Cordovan asukasluku oli 2 454. Näistä oli etnisesti 71,11 % valkoisia ("white"), 10,35 % Amerikan alkuperäiskansoihin kuuluvia ja 10,07 % aasialaisia ("Asian").
Noin 80 kilometrin päässä Cordovasta on silta, joka tunnetaan nimellä Million Dollar Bridge. Tämä silta romahti vuoden 1964 maanjäristyksessä.
Historiaa

Cordovan alue on vanhastaan tyynenmerenjuppikien (alutiiqit) asuinaluetta. Don Salvador Fidalgo nimesi Orcan salmen vuonna 1790 Puerto Córdovaksi Espanjan Cordoban mukaan. Kullanetsijät perustivat sinne 1884 kaupungin, joka on nykyisin nimeltään Cordova. Nimen Cordova antoi sille Copper River and Northwestern Railwayn rakentaja Michael Heney Puerto Córdovan salmen mukaan.
Yksi Alaskan ensimmäisistä öljykentistä löydettiin 1902 Katallasta 76 kilometriä Cordovasta kaakkoon. Kun Katalla todettiin huonoksi satamapaikaksi, Cordovasta tuli rautatien pääteasema ja satama, jonka kautta Kennicottista louhittu kuparimalmi oli tarkoitus kuljettaa muualle. Ensimmäinen kuparimalmilasti lastattiin höyrylaiva Northwesterniin ja kuljetettiin Tacomaan huhtikuussa 1911. Kuparikaivokset olivat toiminnassa vuoteen 1938 ja tuottivat yli 200 miljoonan dollarin edestä kuparia, kultaa ja hopeaa. Katallan öljykenttä tuotti vuoteen 1933, jolloin se tuhoutui tulipalossa.
Cordovan talous perustuu nykyisin kalastukseen ja kalasäilyketeollisuuteen sekä jonkin verran turismiin. Cordovassa on suuri kalastuslaivasto, joka toimii Prince William Soundilla, sekä kalankäsittelylaitoksia.
Aiheesta muualla

Kuvia tai muita tiedostoja aiheesta Cordova Wikimedia Commonsissa
Alaskan osavaltio
Cordova ilmakuvassa
Pohjoisborneolaiset kielet

Pohjoisborneolaiset kielet on malaijilais-polynesialaisten kielten alaryhmä. Siihen kuuluu noin 100 kieltä, joita puhutaan Borneon saaren pohjoisosassa Malesian Sabahin ja Sarawakin maakunnissa, Bruneissa sekä Indonesiassa Pohjois-, Itä- ja Keski-Kalimantanin provinsseissa. Valtaosalla pohjoisborneolaisista kielistä on vain joitakin satoja tai tuhansia äidinkielisiä puhujia, ja monet niistä ovat erittäin uhanalaisia. Puhutuimpiin pohjoisborneolaisiin kieliin kuuluvat melanau, keskidusun, rungus, bruneinbisaya, kenyah ja lun-bawang.
Clarins

| Clarins |
| --- | --- |

Perustettu:  1954
Perustaja:  Jacques Courtin-Clarins
Puheenjohtaja:  Jonathan Zrihen
Kotipaikka:  Neuilly-sur-Seine, Ranska
Toiminta-alue:  maailma
Toimiala:  kosmetiikka
Liikevaihto:  1,6 miljadia USD (2011)
Kotisivu:  www.clarins.com
Infobox OKVirheellinen NIMI-arvo: 
Clarins on ranskalainen kosmetiikkayritys, jonka tarina on saanut alkunsa vuonna 1954, kun Jacques Courtin avasi ensimmäisen Clarins-hoitolan. 
Hoitolaa seurasi ensimmäinen Clarins-laboratorio, jossa syntyivät varhaisimmat Clarins-tuotteet: kasviraaka-aineisiin pohjautuvat eteeriset öljyt. 1970-luvun alkupuolella Clarins aloitti tuotteidensa myynnin kansainvälisesti. Ensimmäinen Clarins-tytäryhtiö perustettiin Yhdysvalloissa tammikuussa 1981.
Vuonna 1978 Courtin ja hänen kaksi poikaansa lisäsivät yhtiön nimen sukunimeensä.
Clarins-tuotteita myydään 150 eri maassa yli 19 000 myyntipisteessä, ja yrityksellä on noin 6 100 työntekijää.[lähde? ]
Vuonna 2008 perustajan pojat ostivat yhtiön koko osakekannan itselleen.  Silloin sen arvo oli 2.3 miljardia ja liikevaihto  miljardi euroa.
Clarins on yhä perustajasuvun hallussa, ja Clarinsin hallituksen puheenjohtajana on toiminut vuodesta 2000 yrityksen perustajan poika Christian Courtin-Clarins.
Suomessa Clarinsin tuotteiden maahantuojana toimii Berner Oy.
Aiheesta muualla

Clarinsin kansainväliset kotisivut
Maahantuojan sivut